**รายงานการประชุมสภาเทศบาลตำบลโพน**

**สมัยประชุมสามัญ สมัยแรก ประจำปี พ.ศ. 2567**

**วันที่ 18 มีนาคม 2567 ตั้งแต่เวลา 09.00 น. เป็นต้นไป**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12  13 | ร.ต.ต.วีระชัย จำปาหาร  นางสมศรี สระทอง  นายคำแปลง ศรีบัว  นายเสริมศักดิ์ ราชติกา  นายทองพันธ์ ศรีบุญจันทร์  นายศุกลวัฒน์ ภูจันหา  นายประสิทธิ์ คำภูษา  นายสมบัติ ภูมิรินทร์  นายบุญศิล อิงภู  นายสัมนัก ปัสสะ  นายมานพ นามปัญญา  นายวุฒิชัย เชยชมศรี  นายสมพงษ์ สุริโย | ประธานสภาเทศบาลตำบลโพน  รองประธานสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน สมาชิกสภาเทศบาลตำบลโพน  เลขานุการสภาเทศบาลตำบลโพน | วีระชัย จำปาหาร สมศรี สระทอง  คำแปลง ศรีบัว เสริมศักดิ์ ราชติกา  ทองพันธ์ ศรีบุญจันทร์  ศุกลวัฒน์ ภูจันหา  ประสิทธิ์ คำภูษา  สมบัติ ภูมิรินทร์  บุญศิล อิงภู  สัมนัก ปัสสะ  มานพ นามปัญญา  วุฒิชัย เชยชมศรี  สมพงษ์ สุริโย |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12  13  14 | นายนิพนธ์ อิงภู  นายทองมี สระทอง  นายพนมศิลา ศรีบัว  นายทรัพย์ เกศาพรม  นายปิยะวัชร์ สระทอง  นางณฐอร การถัก  นางสาวสุกัญญา กำจร  นายทรงวุฒิ ลังภูรี  นางเสาวนีย์ คำเสนาะ  นางสาวกอบกุล ภารประสาท  นางสาวศุภกานต์ กุลกั้ง  นางสาวปภาวรินท์ ภูมิสาตร์  นายเลื่อน หาระทา  นายจันทา พันภู | นายกเทศมนตรีตำบลโพน  รองนายกเทศมนตรีตำบลโพน  รองนายกเทศมนตรีตำบลโพน  ที่ปรึกษานายกเทศมนตรีตำบลโพน  เลขานุการนายกเทศมนตรี  ปลัดเทศบาลตำบลโพน  หัวหน้าสำนักปลัด  ผู้อำนวยการกองช่าง  ผู้อำนวยการกองการศึกษา  นักวิชาการจัดเก็บรายได้ชำนาญการ  เจ้าพนักงานธุรการชำนาญงาน  เจ้าพนักงานธุรการชำนาญงาน  ที่ปรึกษาพิเศษ  ที่ปรึกษาพิเศษ | นิพนธ์ อิงภู  ทองมี สระทอง พนมศิลา ศรีบัว  ทรัพย์ เกษาพรม  ปิยะวัชร์ สระทอง ณฐอร การถัก  สุกัญญา กำจร  ทรงวุฒิ ลังภูรี เสาวนีย์ คำเสนาะ  กอบกุล ภารประสาท  ศุภกานต์ กุลกั้ง ปภาวรินท์ ภูมิสาตร์  เลื่อน หาระทา  จันทา พันภู |

เริ่มประชุม เวลา 09.00 น.

นายสมพงษ์ สุริโย ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น เลขานุการสภา ฯ พ.ศ. 2547 หมวด 2 ข้อ 21 และมติการประชุมสภาเทศบาลตำบล โพน เมื่อคราวประชุมสภาเทศบาลตำบลโพน สมัยประชุมสามัญ สมัยแรก เมื่อวันที่ 20 กุมภาพันธ์ 2566 ซึ่งที่ประชุมสภาเทศบาล ตำบลโพน มีมติในการกำหนดการประชุม สมัยประชุมสามัญ สมัยแรก ประจำปี พ.ศ. 2567 ในวันที่ 1 มีนาคม ถึงวันที่ 30 มีนาคม 2567 โดยมีกำหนดไม่เกิน 30 วันนั้น เพื่อให้การดำเนินการดังกล่าว เป็นไปด้วยความเรียบร้อย ถูกต้อง ตามข้อระเบียบ กฎหมาย เทศบาลตำบลโพน จึงเรียกประชุมสภาเทศบาลตำบลโพน สมัยประชุม สามัญ สมัยแรก ประจำปี พ.ศ. 2567 ในวันที่ 18 มีนาคม 2567 เวลา 09.00 น. เป็นต้นไป ณ ห้องประชุมสภาเทศบาลตำบลโพน โดยกำหนดวาระการประชุม ดังนี้

ระเบียบวาระที่ 1 เรื่องที่ประธานจะแจ้งต่อที่ประชุม ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุมสามัญ สมัยที่ 4 ครั้งที่ 1 ประจำปี พ.ศ. 2566 เมื่อวันที่ 18 ธันวาคม 2566 ระเบียบวาระที่ 3 เรื่องกระทู้ถาม - ไม่มี ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณา เสร็จแล้ว - ไม่มี ระเบียบวาระที่ 5 เรื่องที่เสนอใหม่ 5.1 กำหนดสมัยประชุมสามัญ ประจำปี พ.ศ. 2567 5.2 การโอนงบประมาณตั้งจ่ายรายการใหม่ 5.3 การขอใช้เงินสะสม 5.4 การพิจารณาจ่ายขาดเงินสะสม กรณี น.ส.นรรณกร ดุลนีย์ ขอคืนภาษีที่ดิน และสิ่งปลูกสร้าง ประจำปี 2565 ระเบียบวาระที่ 6 เรื่องอื่น ๆ

บัดนี้ ที่ประชุมสภา ฯ พร้อมแล้ว ขอเชิญประธานสภา ฯ ได้จุดธูปเทียน บูชาพระรัตนตรัย กล่าวเปิดประชุม และดำเนินการตามวาระการประชุม ต่อไป เชิญครับ

ร.ต.ต.วีระชัย จำปาหาร จุดธูปเทียนบูชาพระรัตนตรัย ประธานสภา ฯ

เรียนคณะผู้บริหาร ท่านสมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ เมื่อที่ประชุมพร้อมแล้ว ผมขอเปิด การประชุมสภาเทศบาลตำบลโพน สมัยประชุมสามัญ สมัยแรก ประจำปี พ.ศ. 2567 วันที่ 18 มีนาคม 2567

ระเบียบวาระที่ 1 เรื่องที่ประธานจะแจ้งต่อที่ประชุม - ไม่มี

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม สามัญ สมัยที่ 4 ครั้งที่ 1 ประจำปี พ.ศ. 2566 เมื่อวันที่ 18 ธันวาคม 2566

ร.ต.ต.วีระชัย จำปาหาร ขอเชิญประธานคณะกรรมการตรวจรายงานการประชุม ได้รายงานผลประธานสภา ฯ การตรวจรายงานการประชุม

นายคำแปลง ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายคำแปลง ศรีบัว สมาชิกสภา ฯ เขต 1 เป็นกรรมการตรวจรายงาน การประชุม ซึ่งในการประชุมคราวที่แล้ว ในฐานะที่ผมเป็นคณะกรรมการ ตรวจรายงานการประชุม ได้ตรวจสอบรายงานการประชุม สมัยประชุม สามัญ สมัยที่ 4 ครั้งที่ 1 ประจำปี พ.ศ. 2566 เมื่อวันที่ 18 ธันวาคม 2566 ที่ผ่านมา มีผู้มาประชุม 13 คน ผู้เข้าร่วมประชุม 11 คน ซึ่งการตรวจสอบรายงานการประชุม ถือว่ามีความถูกต้อง ครบถ้วน และขอให้สมาชิกได้กรุณาตรวจสอบว่าต้องการเปลี่ยนแปลง แก้ไขหรือเพิ่มเติมสิ่งใดหรือไม่ เพื่อให้ถูกต้องตามที่ได้ประชุมครับ

ร.ต.ต.วีระชัย จำปาหาร มีสมาชิกท่านใด จะขอเปลี่ยนแปลงถ้อยคำหรือขอแก้ไขรายงาน ประธานสภา ฯ การประชุมหรือไม่ครับ

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายมานพ นามปัญญา สมาชิกสภา ฯ เขต 2 ขอเปลี่ยนแปลงถ้อยคำ รายงานการประชุม หน้า 9 บรรทัดที่ 22 ข้อความเดิม ขออนุญาต สอบถามเกี่ยวกับการตั้งงบประมาณทั้ง 2 โครงการ ผมได้คำนวณ ปริมาณงานดูแล้วมันต่างกันอยู่ประมาณ 25 ตารางเมตร ขอคำชี้แจง ในส่วนนี้ด้วยครับ ขอแก้ไขเป็น ***ขออนุญาตสอบถามเกี่ยวกับการ ตั้งงบประมาณทั้ง 2 โครงการ เมื่อคำนวณปริมาณงาน กับงบประมาณ มีความแตกต่างกันอยู่ 25.- บาท / ตารางเมตร ระหว่างโครงการที่ 1 และโครงการที่ 2 จึงขอให้ชี้แจงในส่วนนี้ ด้วยครับ***

ร.ต.ต.วีระชัย จำปาหาร - มีสมาชิกท่านใด จะขอเปลี่ยนแปลงถ้อยคำหรือขอแก้ไขรายงาน ประธานสภา ฯ การประชุมอีกหรือไม่ครับ

นายสัมนัก ปัสสะ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายสัมนัก ปัสสะ สมาชิกสภา ฯ เขต 2 ขอเปลี่ยนแปลงแก้ไขรายงาน การประชุม หน้า 17 บรรทัดที่ 26 ข้อความเดิม 3) โครงการ ก่อสร้างถนนคอนกรีตเสริมเหล็ก ถนนนาคหัวส่อย หมู่ที่ 5 ขอแก้ไขเป็น โครงการก่อสร้างถนนคอนกรีตเสริมเหล็ก ถนนนาคหัวส่อย หมู่ที่ ***1***

ร.ต.ต.วีระชัย จำปาหาร ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่นประธานสภา ฯ ข้อ 33 วรรค 2 การแก้ไขถ้อยคำในรายงานการประชุมให้กระทำโดย มติของที่ประชุมสภาท้องถิ่น

- มีสมาชิกท่านใด จะขอเปลี่ยนแปลงถ้อยคำหรือขอแก้ไขรายงาน การประชุมอีกหรือไม่ครับ

- ถ้าไม่มีก็ขอมติในที่ประชุมว่า สมาชิกท่านใดเห็นควรให้แก้ไขรายงาน การประชุมตามที่ท่านมานพ ฯ ขอเปลี่ยนแปลงถ้อยคำในรายงาน การประชุม หน้า 9 บรรทัดที่ 22 ข้อความเดิม ขออนุญาต สอบถามเกี่ยวกับการตั้งงบประมาณทั้ง 2 โครงการ ผมได้คำนวณ ปริมาณงานดูแล้วมันต่างกันอยู่ประมาณ 25 ตารางเมตร ขอคำชี้แจง ในส่วนนี้ด้วยครับ ขอแก้ไขเป็น ***ขออนุญาตสอบถามเกี่ยวกับการ ตั้งงบประมาณทั้ง 2 โครงการ เมื่อคำนวณปริมาณงาน กับงบประมาณ มีความแตกต่างกันอยู่ 25.- บาท / ตารางเมตร ระหว่างโครงการที่ 1 และโครงการที่ 2 จึงขอให้ชี้แจงในส่วนนี้ ด้วยครับ*** และตามที่ท่านสัมนัก ฯ ขอเปลี่ยนแปลงแก้ไขรายงาน การประชุม หน้า 17 บรรทัดที่ 26 ข้อความเดิม 3) โครงการ ก่อสร้างถนนคอนกรีตเสริมเหล็ก ถนนนาคหัวส่อย หมู่ที่ 5 ขอแก้ไขเป็น โครงการก่อสร้างถนนคอนกรีตเสริมเหล็ก ถนนนาคหัวส่อย หมู่ที่ ***1***

- ท่านใดเห็นชอบ โปรดยกมือครับ

**มติที่ประชุม - เห็นชอบ 11 เสียง**  **- งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร - ต่อไปผมขอมติรับรองรายงานการประชุม ประธานสภา ฯ - สมาชิกท่านใด รับรองรายงานการประชุมสภาเทศบาลตำบลโพน สมัยประชุมสามัญ สมัยที่ 4 ครั้งที่ 1 ประจำปี พ.ศ. 2566 เมื่อวันที่ 18 ธันวาคม 2566 โปรดยกมือครับ

**มติที่ประชุม - เห็นชอบ 11 เสียง**  **- งดออกเสียง 1 เสียง (ประธานสภา ฯ)**

ระเบียบวาระที่ 3 เรื่องกระทู้ถาม - ไม่มี

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว - ไม่มี

ระเบียบวาระที่ 5 เรื่องที่เสนอใหม่

5.1 กำหนดสมัยประชุมสามัญ ประจำปี พ.ศ. 2567

นายสมพงษ์ สุริโย เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนเลขานุการสภา ฯ ราชการ และผู้เข้าร่วมการประชุมทุกท่านครับ สำหรับวาระนี้เป็นการ กำหนดสมัยประชุม ประจำปี พ.ศ. 2567 ตามระเบียบ กระทรวงมหาดไทย ว่าด้วยข้อบังคับการประชุมสภาท้องถิ่น ข้อ 21 การกำหนดจำนวนสมัยประชุมสามัญประจำปี ระยะเวลาและวันเริ่มต้น ประชุมสมัยประชุมสามัญประจำปีของแต่ละสมัยในปีนั้น วันเริ่ม สมัยประชุมสามัญประจำปีของปีถัดไป และระยะเวลาของสมัยประชุม สามัญประจำปีสมัยแรกของปีถัดไป ให้ประธานสภาท้องถิ่นนำปรึกษา ในที่ประชุมสามัญประจำปีสมัยแรกของแต่ละปี ซึ่งตามหลักการในวันนี้ ก็จะมีการกำหนดวันเริ่มสมัยประชุมสามัญ ประจำปี พ.ศ. 2567 และวันเริ่มสมัยประชุมสามัญ สมัยแรก ประจำปี พ.ศ. 2568 ของสภาเทศบาลตำบลโพน ซึ่งตามประกาศสภาเทศบาลตำบลโพน กำหนดสมัยประชุมสามัญ ประจำปี พ.ศ. 2566 ดังนี้ - สมัยประชุมสามัญ สมัยที่ 1 เดือน กุมภาพันธ์ 2566 เริ่มประชุมวันที่ 1 กุมภาพันธ์ ถึงวันที่ 2 มีนาคม 2566 มีกำหนดไม่เกิน 30 วัน - สมัยประชุมสามัญ สมัยที่ 2 เดือน สิงหาคม 2566 เริ่มประชุมวันที่ 1 สิงหาคม ถึงวันที่ 30 สิงหาคม 2566 มีกำหนดไม่เกิน 30 วัน - สมัยประชุมสามัญ สมัยที่ 3 เดือน กันยายน 2566 เริ่มประชุมวันที่ 1 กันยายน ถึงวันที่ 30 กันยายน 2566 มีกำหนดไม่เกิน 30 วัน - สมัยประชุมสามัญ สมัยที่ 4 เดือน ธันวาคม 2566 เริ่มประชุมวันที่ 1 ธันวาคม ถึงวันที่ 30 ธันวาคม 2566 มีกำหนดไม่เกิน 30 วัน - สมัยประชุมสามัญ สมัยแรก ประจำปี 2567 เดือน มีนาคม 2567 เริ่มประชุมวันที่ 1 มีนาคม ถึงวันที่ 30 มีนาคม 2567 กำหนดไม่เกิน 30 วัน

ก็เป็นแนวทางสำหรับการกำหนดสมัยประชุมของปีนี้ ขอให้ประธานสภา ฯ ได้ดำเนินการตามระเบียบ ฯ ต่อไปครับ

ร.ต.ต.วีระชัย จำปาหาร ขอให้ที่ประชุมได้เสนอว่าจะกำหนดสมัยประชุมสามัญ ประจำปี 2567 ประธานสภา ฯ จำนวนกี่สมัย ขอเชิญท่านสมาชิก ฯ เสนอครับ

นายศุกลวัฒน์ ภูจันหา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายศุกลวัฒน์ ภูจันหา สมาชิกสภา ฯ เขต 1 ขอเสนอให้กำหนด สมัยประชุมสามัญ ประจำปี 2567 จำนวน 4 สมัยครับ

ร.ต.ต.วีระชัย จำปาหาร - มีท่านใดจะเสนอสมัยประชุมสามัญเป็นอย่างอื่นหรือไม่ครับ ประธานสภา ฯ - ถ้าไม่มีก็ถือว่าที่ประชุมกำหนดสมัยประชุมสามัญ ประจำปี 2567 จำนวน 4 สมัย ขอผู้รับรองครับ

- สมาชิกสภาเทศบาลยกมือรับรอง -

**มติที่ประชุม เห็นชอบเป็นเอกฉันท์**

ร.ต.ต.วีระชัย จำปาหาร เมื่อไม่มีสมาชิกสภาเทศบาลเสนอสมัยประชุมสามัญประจำปีเป็นอย่างอื่น ประธานสภา ฯ จึงถือว่าที่ประชุมสภาเทศบาลตำบลโพน มีมติให้กำหนดสมัยประชุมสามัญ ประจำปีของเทศบาลตำบลโพน ประจำปี พ.ศ. 2567 เป็น 4 สมัย

- ขอให้ที่ประชุมกำหนดวันเริ่มประชุมของสมัยสามัญ ประจำปี 2567 ของสภาเทศบาลตำบลโพน ขอเชิญท่านสมาชิก ฯ เสนอครับ

นายศุกลวัฒน์ ภูจันหา ขอเสนอร่างสมัยประชุมสามัญประจำปี พ.ศ. 2567 เป็น 4 สมัย ดังนี้ สมาชิกสภา ฯ 1. สมัยประชุมสามัญ สมัยที่ 1 เดือน มีนาคม 2567 เริ่มประชุมวันที่ 1 มีนาคม ถึงวันที่ 30 มีนาคม 2567 มีระยะเวลา 30 วัน 2. สมัยประชุมสามัญ สมัยที่ 2 เดือน สิงหาคม 2567 เริ่มประชุมวันที่ 1 สิงหาคม ถึงวันที่ 30 สิงหาคม 2567 มีระยะเวลา 30 วัน 3. สมัยประชุมสามัญ สมัยที่ 3 เดือน กันยายน 2567 เริ่มประชุมวันที่ 1 กันยายน ถึงวันที่ 30 กันยายน 2567 มีระยะเวลา 30 วัน 4. สมัยประชุมสามัญ สมัยที่ 4 เดือน ธันวาคม 2567 เริ่มประชุมวันที่ 1 ธันวาคม ถึงวันที่ 30 ธันวาคม 2567 มีระยะเวลา 30 วัน

- สมาชิกสภาเทศบาลยกมือรับรอง -

ร.ต.ต.วีระชัย จำปาหาร มีสมาชิกสภาเทศบาลตำบลโพน ยกมือรับรองไม่น้อยกว่า 2 คน ประธานสภา ฯ เป็นไปตามระเบียบที่กำหนดไว้ มีสมาชิก ฯ ท่านใดจะเสนอสมัยประชุม สามัญเป็นอย่างอื่นหรือไม่ครับ

- ไม่มีสมาชิกสภาเทศบาลยกมือเสนอ -

**มติที่ประชุม เห็นชอบเป็นเอกฉันท์**

ร.ต.ต.วีระชัย จำปาหาร ขอหารือวันเริ่มสมัยประชุมสามัญ ประจำปี พ.ศ. 2568 สมัยแรก ประธานสภา ฯ ขอเชิญท่านสมาชิก ฯ เสนอครับ

นายประสิทธิ์ คำภูษา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายประสิทธิ์ คำภูษา สมาชิกสภา ฯ เขต 1 ขอเสนอให้กำหนดวันเริ่ม สมัยประชุมสามัญ สมัยแรก ประจำปี 2568 เดือน กุมภาพันธ์ 2568 เริ่มประชุมวันที่ 1 กุมภาพันธ์ ถึงวันที่ 2 มีนาคม 2568 กำหนดไม่เกิน 30 วัน

- สมาชิกสภาเทศบาลยกมือรับรอง -

ร.ต.ต.วีระชัย จำปาหาร มีสมาชิกสภาเทศบาลตำบลโพน ยกมือรับรองไม่น้อยกว่า 2 คน ประธานสภา ฯ เป็นไปตามระเบียบที่กำหนดไว้ มีท่านใดจะเสนอเป็นอย่างอื่นหรือไม่ครับ

- ไม่มีสมาชิกสภาเทศบาลยกมือเสนอ -

**มติที่ประชุม เห็นชอบเป็นเอกฉันท์**

5.2 การโอนงบประมาณตั้งจ่ายรายการใหม่

ร.ต.ต.วีระชัย จำปาหาร ขอเชิญคณะผู้บริหารหรือผู้แทนเสนอญัตติ ประธานสภา ฯ

นายนิพนธ์ อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนนายกเทศมนตรี ราชการ และผู้เข้าร่วมการประชุมทุกท่านครับ ขอเสนอญัตติ ขออนุมัติโอนงบประมาณตั้งจ่ายรายการใหม่ โดยอาศัยความ ตามระเบียบกระทรวงมหาดไทย ว่าด้วยวิธีการงบประมาณของ องค์กรปกครองส่วนท้องถิ่น พ.ศ. 2563 ข้อ 27 การโอนเงิน งบประมาณรายจ่ายในงบลงทุน โดยการโอนเพิ่ม โอนลด ที่ทำให้ ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น ทั้งนี้เพื่อให้การบริหารงบประมาณ สามารถนำไปใช้ในการดำเนินงานเพื่อแก้ไขปัญหาและพัฒนาชุมชนท้องถิ่น ตามอำนาจหน้าที่ จึงเสนอสภาเทศบาลเพื่อพิจารณาการโอนงบประมาณ ตั้งจ่ายรายการใหม่ ดังนี้

โอนลดงบประมาณ - แผนงานบริหารงานทั่วไป งานควบคุมภายใน และการตรวจสอบภายใน งบบุคลากร หมวดเงินเดือน (ฝ่ายประจำ) ประเภทเงินเดือนข้าราชการหรือพนักงานส่วนท้องถิ่น งบประมาณตั้งไว้ 367,320.- บาท งบประมาณคงเหลือ 306,180.- บาท โอนลดจำนวน 14,500.- บาท คงเหลืองบประมาณหลังโอน 291,680.- บาท  *รวมโอนลดงบประมาณ 14,500.- บาท*

โอนตั้งจ่ายรายการใหม่ - แผนงานบริหารงานทั่วไป งานบริหารทั่วไป งบลงทุน หมวดครุภัณฑ์โฆษณาและเผยแพร่ ประเภทเครื่องฉายสไลด์ (Projector) จำนวน 1 เครื่อง จำนวน 14,500.- บาท *รวมโอนตั้งจ่ายรายการใหม่ 14,500.- บาท* ขอเสนอต่อที่ประชุมสภาเทศบาลตำบลโพนเพื่อพิจารณาต่อไป

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายหรือไม่ครับ ประธานสภา ฯ - ถ้าไม่มีผมขอมติที่ประชุมสภา ฯ แห่งนี้ว่า เห็นชอบการโอนงบประมาณ ตั้งจ่ายรายการใหม่ แผนงานบริหารงานทั่วไป งานบริหารทั่วไป งบลงทุน หมวดครุภัณฑ์โฆษณาและเผยแพร่ ประเภทเครื่องฉายสไลด์ (Projector) จำนวน 14,500.- บาท ท่านใดเห็นชอบโปรดยกมือ

**มติที่ประชุม - เห็นชอบ 10 เสียง - งดออกเสียง 1 เสียง (ประธานสภา ฯ)**

5.3 การขอใช้เงินสะสม

ร.ต.ต.วีระชัย จำปาหาร ขอเชิญคณะผู้บริหารหรือผู้แทนเสนอญัตติ ประธานสภา ฯ

นายนิพนธ์ อิงภู ขอเสนอญัตติขออนุมัติใช้เงินสะสม ตามระเบียบกระทรวงมหาดไทย นายกเทศมนตรี ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2566 ข้อ 67 เพื่อดำเนินการโครงการก่อสร้างตามแผนพัฒนาเทศบาลตำบลโพน ประจำปีงบประมาณ 2567 จำนวน 2 โครงการ ดังนี้

1. โครงการก่อสร้างถนนลูกรังถนนตีนเต่า งบประมาณตั้งไว้ 500,000.- บาท เพื่อก่อสร้างถนนลูกรังถนนตีนเต่า (ห้วยยางฝั่งตะวันตก) หมู่ที่ 5 ขนาดผิวจราจรกว้าง 5.00 เมตร ยาว 1,200 เมตร ลงลูกรังหนา 0.20 เมตร หรือมีพื้นที่ไม่น้อยกว่า 6,000 ตารางเมตร

2. โครงการขยายเขตท่อเมนจ่ายน้ำประปาทางหลวงแผ่นดิน หมายเลข 2289 งบประมาณตั้งไว้ 311,700.- บาท เพื่อวาง ท่อประปาพีวีซีขนาดเส้นผ่าศูนย์กลาง 3 นิ้ว ระยะทาง 1,000 เมตร และวางท่อประปาพีวีซีขนาดเส้นผ่าศูนย์กลาง 2 นิ้ว ระยะทาง 400 เมตร รวมระยะทาง 1,400 เมตร รวมขอให้สภาพิจารณาอนุมัติใช้เงินสะสม จำนวน 811,700.- บาท ขอเสนอต่อที่ประชุมสภาเทศบาลตำบลโพนเพื่อพิจารณาต่อไป

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายหรือไม่ครับ ประธานสภา ฯ

นายมานพ นามปัญญา โครงการที่ 2 โครงการขยายเขตท่อเมนจ่ายน้ำประปาทางหลวงแผ่นดิน สมาชิกสภา ฯ หมายเลข 2289 ซึ่งไม่ได้ระบุรายละเอียดของการวางท่อ ขอให้ผู้รับผิดชอบชี้แจงรายละเอียดในส่วนนี้ด้วยครับ

นายทรงวุฒิ ลังภูรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนผู้อำนวยการกองช่าง ราชการ และผู้เข้าร่วมการประชุมทุกท่านครับ ในส่วนของโครงการ ขยายเขตท่อเมนจ่ายน้ำประปาทางหลวงแผ่นดิน หมายเลข 2289 เราจะแสดงรายละเอียดในแบบรูปรายการของโครงการอยู่แล้ว มีรายการต่าง ๆ เช่น จำนวนวัสดุที่ใช้ ค่าวัสดุ ค่าแรงงาน เป็นต้น ซึ่งแต่ละโครงการจะมีกำหนดไว้เป็นเป็นมาตรฐานอยู่แล้วครับ

ร.ต.ต.วีระชัย จำปาหาร ขอบคุณผู้อำนวยการกองช่างครับ ประธานสภา ฯ - มีท่านใดจะอภิปรายเพิ่มเติมอีกหรือไม่

นายวุฒิชัย เชยชมศรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าสมาชิกสภา ฯ ส่วนราชการ และผู้เข้าร่วมการประชุมทุกท่านครับ กระผม นายวุฒิชัย เชยชมศรี สมาชิกสภา ฯ เขต 2 ขออนุญาตสอบถาม โครงการขยายเขตท่อเมนจ่ายน้ำประปาทางหลวงแผ่นดิน หมายเลข 2289 เราจะดำเนินการขยายสุดเขตของเทศบาลหรือไม่ครับ

นายทรงวุฒิ ลังภูรี ระยะทางทั้งสิ้น 1,400 เมตร เส้นทางจากบล็อกคอนเวิร์สเหมืองน้อย ผู้อำนวยการกองช่าง ไปสิ้นสุดที่ทางเข้าหนองบัวครับ

นายเสริมศักดิ์ ราชติกา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าสมาชิกสภา ฯ ส่วนราชการ และผู้เข้าร่วมการประชุมทุกท่านครับ กระผม นายเสริมศักดิ์ ราชติกา สมาชิกสภา ฯ เขต 1 ขออนุญาตเสนอ ในส่วนของโครงการขยายเขตท่อเมนจ่ายน้ำประปาทางหลวงแผ่นดิน หมายเลข 2289 รายการท่อพีวีซี อยากให้พิจารณาเป็นท่อเหล็ก เพื่อความปลอดภัยจากการเกิดการลุกไหม้ครับ

ร.ต.ต.วีระชัย จำปาหาร มีสมาชิก ฯ ท่านใดจะอภิปรายเพิ่มเติมอีกหรือไม่ครับ ประธานสภา ฯ

นายคำแปลง ศรีบัว ตามที่ผู้บริหารได้เสนอญัตติขออนุมัติใช้เงินสะสม จำนวน 2 โครงการ สมาชิกสภา ฯ ผมอยากให้รายละเอียดของโครงการมีความชัดเจนมากกว่านี้ เช่น งบประมาณที่จะใช้ในการก่อสร้างควรชัดเจน ไม่ใช่เป็นการคาดการณ์ไว้ ทั้งนี้ก็เพื่อให้เกิดความคุ้มค่า เกิดประโยชน์กับพี่น้องประชาชนให้มากที่สุด ครับ

นายสมพงษ์ สุริโย ขอขอบคุณสำหรับความห่วงใยของท่านสมาชิก ฯ ที่ได้ให้คำแนะนำ เลขานุการสภา ฯ ในโครงการต่าง ๆ ในส่วนที่ท่านเสริมศักดิ์ ฯ เสนอการใช้ท่อเหล็ก แทนท่อพีวีซี โครงการขยายเขตท่อเมนจ่ายน้ำประปาทางหลวงแผ่นดิน หมายเลข 2289 ซึ่งขณะนี้ชุมชนของเรานั้นขยายตัวมาก และขั้นตอน ในการขยายเขตท่อเมน ฯ นั้น ก็อยากจะให้ทั่วถึงทุกชุมชน แต่ด้วยงบประมาณและความพร้อมของพื้นที่เราจึงพิจารณาไปทีละเส้นทาง ซึ่งเส้นทางหลวงแผ่นดินหมายเลข 2289 มีความพร้อมที่จะ ดำเนินการก่อน และถ้าเราใช้ท่อเหล็ก งบประมาณจะต่างกันอยู่ 3 เท่า ในส่วนของการวางท่อเราจะไม่ได้วางด้านข้างเหมือนเมื่อก่อน จะมีการ ดำเนินการขุดเป็นมาตรฐาน และในการที่จะดำเนินการนั้นเราต้องมีการ ประชาคมให้ประชาชนผู้มีส่วนได้ส่วนเสียให้เข้าใจในการดำเนินการของเรา ซึ่งรายละเอียดของโครงการก็จะอยู่ในแบบแสดงรายการปริมาณและราคา ตามแบบ ปร.4 , ปร.5 ที่ได้แจกในที่ประชุม ซึ่งจะมีรายละเอียดรายการ จำนวนวัสดุ ค่าวัสดุ ค่าแรงงาน เป็นต้น ก็ถือว่าเป็นข้อมูลที่ชัดเจน สมบูรณ์และเป็นปัจจุบันแล้ว สามารถดำเนินการได้ ก็คิดว่าหลังจากที่ สภา ฯ ได้พิจารณาในวันนี้แล้ว กระบวนการในการจัดซื้อจัดจ้างก็จะเริ่ม ดำเนินการทันที ก็ขอนำเรียนให้ที่ประชุมสภา ฯ ได้พิจารณาครับ

นายประสิทธิ์ คำภูษา ขอเสนอเพิ่มเติมกับโครงการที่เสนอมาทั้ง 2 โครงการ ถือว่า สมาชิกสภา ฯ เป็นโครงการที่ดี ซึ่งเป็นผลดีต่อความสะดวกสบายของพี่น้องประชาชน ก็ขอฝากไปยังผู้รับผิดชอบโครงการต่าง ๆ ให้มีการวางแผนให้รอบคอบ ก่อนดำเนินการเพื่อให้เกิดความคุ้มค่าและมีประสิทธิภาพมากที่สุดครับ

ร.ต.ต.วีระชัย จำปาหาร มีสมาชิก ฯ ท่านใดจะอภิปรายเพิ่มเติมอีกหรือไม่ ประธานสภา ฯ - ไม่มีสมาชิกสภาเทศบาลอภิปราย -

**- ประธานสภา ฯ สั่งพักการประชุม 15 นาที -**

ร.ต.ต.วีระชัย จำปาหาร ขอสอบถามโครงการก่อสร้างถนนลูกรังถนนตีนเต่า ในแบบสรุปประมาณประธานสภา ฯ ราคางานก่อสร้าง ไม่มีรายละเอียดป้ายโครงการครับ

นายทรงวุฒิ ลังภูรี ในส่วนของป้ายโครงการ เราจะกำหนดหรือไม่ก็ได้ แต่ในความ ผู้อำนวยการกองช่าง เป็นจริงเราดำเนินการอยู่แล้ว ซึ่งก็เป็นมาตรฐานของโครงการ แต่ละโครงการว่าต้องมีป้ายโครงการครับ

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายเพิ่มเติมหรือไม่ ประธานสภา ฯ - ถ้าไม่มีผมขอปิดการอภิปราย

- ขอมติที่ประชุมสภา ฯ แห่งนี้ว่า สมาชิกท่านใดเห็นควรอนุมัติให้ใช้ เงินสะสม โครงการที่ 1) โครงการก่อสร้างถนนลูกรังถนนตีนเต่า งบประมาณ 500,000.- บาท โปรดยกมือครับ

**มติที่ประชุม - เห็นชอบ 11 เสียง - งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร สมาชิกท่านใด เห็นควรอนุมัติให้ใช้เงินสะสม โครงการที่ 2) ประธานสภา ฯ โครงการขยายเขตท่อเมนจ่ายน้ำประปาทางหลวงแผ่นดิน หมายเลข 2289 งบประมาณ 311,700.- บาท โปรดยกมือครับ

**มติที่ประชุม - เห็นชอบ 11 เสียง - งดออกเสียง 1 เสียง (ประธานสภา ฯ)**

5.4 การพิจารณาจ่ายขาดเงินสะสม กรณี น.ส.นรรณกร ดุลนีย์ ขอคืน ภาษีที่ดินและสิ่งปลูกสร้าง ประจำปี 2565

ร.ต.ต.วีระชัย จำปาหาร ขอเชิญกองคลังชี้แจงรายละเอียดครับ ประธานสภา ฯ

น.ส.กอบกุล ภารประสาท เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้านักวิชาการจัดเก็บรายได้ ส่วนราชการ และผู้เข้าร่วมการประชุมทุกท่านค่ะ ดิฉัน น.ส.กอบกุล ภารประสาท ตำแหน่ง นักวิชาการจัดเก็บรายได้ ชำนาญการ ขออนุญาตนำเรียน กรณี น.ส.นรรณกร ดุลนีย์ ขอคืน ภาษีที่ดินและสิ่งปลูกสร้าง ประจำปี 2565 ตามที่งานพัฒนารายได้ ได้ดำเนินการจัดเก็บประเภทรายรับค่าภาษีที่ดินและสิ่งปลูกสร้าง ประจำปี 2565 ซึ่งมีผู้ร้องขอรับเงินภาษีที่ดินและสิ่งปลูกสร้าง ตามมาตรา 54 วรรคสอง แห่งพระราชบัญญัติภาษีที่ดินและสิ่งก่อสร้าง พ.ศ. 2562 ราย น.ส.นรรณกร ดุลนีย์ บ้านเลขที่ 259 หมู่ 1 ตำบลโพน อำเภอคำม่วง จังหวัดกาฬสินธุ์ ซึ่งได้ชำระภาษีที่ดิน และสิ่งปลูกสร้าง ตามใบเสร็จรับเงินที่ 3 / 2565 เลขที่ 039 ลงวันที่ 30 กันยายน 2565 จำนวนเงินค่าภาษี 9,777.78 บาท (-เก้าพันเจ็ดร้อยเจ็ดสิบเจ็ดบาทเจ็ดสิบแปดสตางค์-) เนื่องจากโฉนดที่ดิน ที่แจ้งประเมินภาษี ประจำปี 2565 มีที่ดินบางแปลงไม่ใช่ ของผู้ชำระภาษี ผู้มีหน้าที่ชำระไม่ได้ตรวจสอบความถูกต้อง โฉนดเลขที่ 6476 เนื้อที่ 1 ไร่ 3 งาน 98 ตารางวา ไม่ใช่ของ น.ส.นรรณกร ดุลนีย์ ซึ่งกรณีผู้มีหน้าที่เสียภาษี มีความประสงค์ ขอรับเงินคืนภาษีที่ดินและสิ่งปลูกสร้างที่จ่ายเกินคืน เนื่องจากไม่มีหน้าที่ ต้องเสียหรือเสียเกินกว่าที่ควรจะเสีย ไม่ว่าโดยความผิดพลาดของตนเอง หรือจากการประเมินขององค์กรปกครองส่วนท้องถิ่น ผู้นั้นมีสิทธิ ได้รับเงินคืน ให้ยื่นคำร้องขอรับคืนได้ภายในเวลาสามปี นับแต่วันที่ได้ชำระภาษี ซึ่งการถอนเงินคืนรายรับและการจำหน่ายหนี้สูญ หมวด 9 ข้อ 103 กรณีองค์กรปกครองส่วนท้องถิ่นได้รับเงินรายรับ และต่อมามีการขอคืนในลักษณะของลาภมิควรได้ในกำหนดอายุความ ให้องค์กรปกครองส่วนท้องถิ่นถอนเงินรายรับโดยถือปฏิบัติ ตามข้อ 104 และข้อ 105

ข้อ 104 การถอนคืนเงินรายรับตามข้อ 103 ให้ตรวจสอบ และมีสาระสำคัญ ดังนี้ (1) เหตุผลความจำเป็นในการถอนคืนเงินรายรับที่นำส่งแล้ว (2) หลักฐานเอกสารที่เกี่ยวข้องอื่น ๆ เช่น หลักฐานแสดงการยกเลิก การจัดซื้อจัดจ้าง คำขอคืนเงินค่าซื้อเอกสาร หนังสือแจ้งให้ รับผิดชอบละเมิด เป็นต้น

ข้อ 105 วิธีปฏิบัติในการถอนคืนเงินรายรับ ให้องค์กรปกครอง ส่วนท้องถิ่นปฏิบัติ ดังนี้ (1) ขอเงินคืนภายในปีงบประมาณที่รับเงิน เมื่อตรวจสอบแล้วเห็นว่า ถูกต้อง ให้จ่ายคืนเงินรายรับดังกล่าว โดยได้รับอนุมัติจาก ผู้บริหารท้องถิ่น (2) ขอเงินคืนภายหลังจากปีงบประมาณที่รับเงินรายรับ เมื่อตรวจสอบ เห็นว่าถูกต้องให้จ่ายขาดเงินสะสมได้โดยได้รับอนุมัติจากสภาท้องถิ่น

ซึ่งยอดที่จะต้องจ่ายคืนให้กับ น.ส.นรรณกร ดุลนีย์ เป็นจำนวน 6,270.07 บาท (-หกพันสองร้อยเจ็ดสิบบาทเจ็ดสตางค์-)

นายสมพงษ์ สุริโย ขออนุญาตเพิ่มเติมในประเด็นนี้ คือ ผู้ชำระภาษี ราย เลขานุการสภา ฯ น.ส.นรรณกร ดุลนีย์ ได้มาชำระภาษีตามที่ เทศบาลตำบลโพน เรียกเก็บในปี 2565 และปี 2566 ก็ได้ชำระอีกครั้ง ซึ่งผู้ชำระ ได้ตรวจสอบก็พบว่ามีโฉนดที่ไม่ใช่ชื่อของตนเอง ก็เป็นความผิดพลาด ในการจัดทำทะเบียนบัญชีและทรัพย์สินของเทศบาล ซึ่งพระราชบัญญัติ ภาษีที่ดินและสิ่งปลูกสร้าง พ.ศ. 2562 มาตรา 54 ผู้ใดเสียภาษี โดยไม่มีหน้าที่ต้องเสียหรือภาษีเกินกว่าจำนวนที่ต้องเสีย ไม่ว่าโดยความ ผิดพลาดของตนเองหรือจากการประเมินขององค์กรปกครองส่วนท้องถิ่น ผู้นั้นมีสิทธิ์ได้รับเงินคืน

การขอรับเงินคืนตามวรรคหนึ่ง ให้ยื่นคำร้องต่อผู้บริหารท้องถิ่น ตามแบบที่รัฐมนตรีว่าการกระทรวงมหาดไทยประกาศกำหนดภายในสามปี นับแต่วันที่ชำระภาษี ในการนี้ให้ผู้ยื่นคำร้องส่งเอกสารหลักฐาน หรือคำชี้แจงใด ๆ ประกอบคำร้องด้วย

และตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงิน ขององค์กรปกครองส่วนท้องถิ่น พ.ศ. 2566 ข้อ 103 กรณีองค์กร ปกครองส่วนท้องถิ่นได้รับเงินรายรับและต่อมามีการขอคืนในลักษณะ ของลาภมิควรได้ภายในกำหนดอายุความ ให้องค์กรปกครองส่วนท้องถิ่น ถอนคืนเงินรายรับ

ซึ่งในกรณีของ น.ส.นรรณกร ดุลนีย์ ที่ชำระภาษีที่ดิน และสิ่งปลูกสร้าง ประจำปี 2565 ให้กับเทศบาลตำบลโพน ได้ตกเป็น เงินสะสมไปแล้ว เราก็เลยต้องพิจารณาจ่ายขาดเงินสะสม ซึ่งเป็นอำนาจ ของสภาเทศบาลตาม ข้อ 105 (2) นี่ก็เป็นแนวทางปฏิบัติครับ

ร.ต.ต.วีระชัย จำปาหาร - มีสมาชิกท่านใดจะอภิปรายเพิ่มเติมหรือไม่ครับ ประธานสภา ฯ - ถ้าไม่มีผมขอมติที่ประชุมสภา ฯ แห่งนี้ว่า สมาชิกท่านใดเห็นควรอนุมัติ จ่ายขาดเงินสะสม กรณี น.ส.นรรณกร ดุลนีย์ เป็นจำนวนเงิน 6,270.07 บาท ขอคืนเงินภาษีที่ดินและสิ่งปลูกสร้าง ประจำปี 2565 โปรดยกมือครับ

**มติที่ประชุม - เห็นชอบ 10 เสียง - ไม่เห็นชอบ 1 เสียง - งดออกเสียง 1 เสียง (ประธานสภา ฯ)**

ระเบียบวาระที่ 6 เรื่องอื่น ๆ

ร.ต.ต.วีระชัย จำปาหาร มีสมาชิกท่านใดจะอภิปรายในวาระอื่น ๆ เชิญครับ ประธานสภา ฯ

นายประสิทธิ์ คำภูษา ขออนุญาตสอบถามโครงการคลองระบายน้ำ หมู่ 1 งบประมาณ สมาชิกสภา ฯ 500,000.- บาท ที่ผู้บริหารชี้แจงว่าจะดำเนินการ ไม่ทราบว่าตอนนี้ ดำเนินการเป็นอย่างไรแล้วครับ

นายนิพนธ์ อิงภู ในส่วนของโครงการนี้เราได้ดำเนินการทำเรื่องขอคืนที่ และทาง นายกเทศมนตรี ฝ่ายผู้บริหารก็ได้ลงพื้นที่ตรวจสอบวัดระยะทาง ปรากฏว่างบประมาณ มีความคลาดเคลื่อนเล็กน้อย ก็เลยหารือกันว่าจะดำเนินการในสมัยหน้า ครับ

นายทองมี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า รองนายกเทศมนตรี ส่วนราชการ และผู้เข้าร่วมการประชุมทุกท่านครับ ผมได้ติดตามโครงการ ต่าง ๆ และได้รายงานความเดือดร้อนของพี่น้องประชาชนโดยตลอด โดยเฉพาะโครงการปัจจุบัน คือ ซอยตีนเต่าทั้ง 3 โครงการ แต่ปรากฏ แค่โครงการเดียว คือ รางระบายน้ำ หมู่ 1 ที่เรารับปาก กับประธานชุมชน เนื่องจากว่าซอยนี้มีปัญหาเรื่องน้ำขังมาตลอดปี ผมก็ได้ให้เจ้าหน้าที่แผน ฯ นำเข้าแผนพัฒนา ฯ ปี 2567

ร.ต.ต.วีระชัย จำปาหาร ขอบคุณท่านรองทองมี ฯ ครับ ประธานสภา ฯ

น.ส.สุกัญญา กำจร เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า หัวหน้าสำนักปลัด ส่วนราชการ และผู้เข้าร่วมการประชุมทุกท่านค่ะ ด้วยเทศบาลตำบลโพน จะจัดประชุมประชาคมหมู่บ้านตามโครงการประชาคมรับฟังความคิดเห็น ในการจัดทำแผนพัฒนาท้องถิ่น 5 ปี พ.ศ. 2566 – 2570 ประจำปีงบประมาณ พ.ศ. 2567 โดยมีกำหนดการจัดประชุมประชาคม ทั้ง 5 หมู่บ้านในเขตเทศบาลตำบลโพน ดังนี้ - หมู่ที่ 1 วันที่ 26 มีนาคม 2567 เวลา 09.30 – 12.00 น. ณ บริเวณที่ทำการกำนันตำบลโพน - หมู่ที่ 2 วันที่ 27 มีนาคม 2567 เวลา 09.30 – 12.00 น. ณ บริเวณศาลาประชาคม หมู่ 2 - หมู่ที่ 3 วันที่ 28 มีนาคม 2567 เวลา 09.30 – 12.00 น. ณ บริเวณศาลาประชาคม หมู่ 3 - หมู่ที่ 4 วันที่ 29 มีนาคม 2567 เวลา 09.30 – 12.00 น. ณ บริเวณศาลาประชาคม หมู่ 4 - หมู่ที่ 5 วันที่ 1 เมษายน 2567 เวลา 09.30 – 12.00 น. ณ บริเวณศาลาประชาคม หมู่ 5 เพี่อให้การจัดประชุมประชาคมเป็นไปด้วยความเรียบร้อย จึงขอความร่วมมือท่านสมาชิก ฯ ท่านผู้อำนวยการกองทุกท่าน เข้าร่วมประชุมประชาคม ตามกำหนดวัน เวลา และสถานที่ดังกล่าว

นายคำแปลง ศรีบัว ในส่วนของเขต หมู่ 1 ในเรื่องของคลองระบายน้ำเส้นบ้านสารวัตร สมาชิกสภา ฯ ทองสอน ซึ่งเส้นนี้มีความจำเป็นมาก ผมขอเสนอโดยการฝังท่อ และให้เอาท่อน้ำเสียต่อเข้าไปในท่อเพื่อไม่ให้น้ำไหลตามถนน พร้อมทั้งทำถนนให้กว้าง อีกเส้นที่มีปัญหาคือถนนหน้าบ้านพ่อลิ และอีกเส้นจากบ้านพ่อไหมลงมาสู่ถนนที่เรายกระดับถนนนาคแขนส่อย ก็ขอฝากผู้บริหารพิจารณาแก้ไขให้เรียบร้อยด้วยครับ

ร.ต.ต.วีระชัย จำปาหาร วันที่ 22 มีนาคม เป็นกิจกรรมบุญเดือนสี่ ประจำปี 2567 ประธานสภา ฯ และเดือนเมษายน ก็จะเป็นกิจกรรมผู้สูงอายุ

- มีท่านใดจะอภิปรายเพิ่มเติมหรือไม่ครับ

นายสัมนัก ปัสสะ ขออนุญาตอภิปรายเพิ่มเติม 2 เรื่อง สมาชิกสภา ฯ 1) ขอขยายท่อประปาเพิ่มเติม ถนนหมายเลข 227 2) น้ำประปา หมู่ 3 ไหลไม่สะดวก สายข้างตลาดสด บ้านนายยืน หาระทา เป็นปัญหามาประมาณ 2 เดือนแล้ว ฝากผู้บริหารตรวจสอบด้วยครับ

นายนิพนธ์ อิงภู ขอชี้แจงในส่วนของน้ำประปา หมู่ 3 รายนายยืน หาระทา นายกเทศมนตรี ผมได้หารือกับเจ้าหน้าที่และมีการตรวจสอบแล้ว ปรากฏว่าท่อเมนไม่ถึง เราจึงวางแผนไว้ว่าจะวางเมนให้สูงขึ้น ซึ่งในส่วนของนายยืน ฯ ก็ใช้ผิดประเภทด้วย เช่น รดต้นไม้ ซึ่งปัญหาของระบบประปา ทางฝ่ายบริหารจะแก้ปัญหาต่าง ๆ ให้แล้วเสร็จภายใน 4 ปี และไม่ช้าก็จะแก้ไขได้ครับ

ร.ต.ต.วีระชัย จำปาหาร ในเรื่องของน้ำประปา ขอความร่วมมือกับผู้เกี่ยวข้อง ถ้าจะมีการปิดน้ำประธานสภา ฯ เพื่อซ่อมแซมระบบ ก็ขอให้ประชาสัมพันธ์เสียงตามสายให้ประชาชน ได้รับทราบก่อน เพื่อที่จะได้สำรองน้ำไว้ใช้ครับ

นายประสิทธิ์ คำภูษา ขอขอบคุณทางฝ่ายบริหารและเจ้าหน้าที่ผู้เกี่ยวข้องที่ได้ชี้แจงเกี่ยวกับสมาชิกสภา ฯ ปัญหาต่าง ๆ ที่ทางสมาชิก ฯ ได้สอบถามประเด็นต่าง ๆ ก็เพื่อทางเรา จะได้ตอบคำถามให้กับพี่น้องประชาชนให้เข้าใจในปัญหาและข้อสงสัย ในเรื่องต่าง ๆ ให้ตรงกันครับ

นายบุญศิล อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร สมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ กระผม นายบุญศิล อิงภู สมาชิกสภา ฯ เขต 2 มีข้อสอบถาม 2 เรื่อง 1) ขอสอบถามเกี่ยวกับการขอใช้น้ำประปา ซึ่งพี่น้องประชาชน หมู่ 3 ได้นำเอกสารการขอใช้น้ำประปามายื่นกับเจ้าหน้าที่ได้ 3 ปีแล้วแต่ยังไม่ได้ดำเนินการให้ ไม่ทราบว่าติดปัญหาอะไรขอให้ชี้แจง ในส่วนนี้ด้วยครับ 2) ทางกองช่างได้นำเครื่องไปเจาะถนน ทางหมู่ 2 ยังไม่แล้วเสร็จแต่ก็ไม่ได้ดำเนินการต่อ ขอให้ชี้แจงในส่วนนี้ด้วยครับ

นายทรงวุฒิ ลังภูรี ตามที่ท่านบุญศิล ฯ ได้สอบถามเกี่ยวกับการขอใช้น้ำประปาของประชาชน ผู้อำนวยการกองช่าง คือในส่วนนี้ยังไม่มีท่อเมน แต่ถ้าประปาผิวดินขนาดใหญ่ดำเนินการ เสร็จแล้วก็สามารถดำเนินการได้ เพราะว่าท่อเมนเราวางไว้แล้วครับ

นายสมพงษ์ สุริโย ขออนุญาตเพิ่มเติมจากผู้อำนวยการกองช่าง ในเรื่องของประปา เลขานุการสภา ฯ เมื่อก่อนกฎเกณฑ์ต่าง ๆ ไม่ได้มากมาย เช่น ผู้ปฏิบัติงานก็ไม่มี กฎระเบียบอะไร บางครั้งเป็นญาติให้ไปต่อท่อประปาให้โดยที่ไม่ได้ เขียนคำร้อง ตอนนี้เวลาเช็คกับระบบเราจะรู้เลยว่าน้ำประปาสูญหาย ไปมาก ซึ่งมีข้อมูลการเรียกเก็บค่าน้ำประปาเพียง 30% อีก 70% คือหายไป ก็เลยมีกฎเกณฑ์ขึ้นมาว่า ผู้ที่จะขอใช้น้ำประปาต้องมีท่อเมน ผ่านหน้าบ้านก่อน ถ้ายังไม่มีก็ต้องทำความเข้าใจว่ารอขยายท่อเมนก่อน และการใช้ก็ให้เป็นลักษณะของการอุปโภคบริโภคในครัวเรือน สำหรับ การใช้เพื่อการเกษตร การใช้เพื่อปศุสัตว์ยังไม่รองรับ สำหรับกองช่าง ที่จะดำเนินการต่อไป คือ การรื้อระบบท่อ และมีมิเตอร์ที่ไม่เคลื่อนไหว จำนวน 189 มิเตอร์ ซึ่งเราจะต้องตรวจสอบในส่วนนี้ให้เข้มงวดมากขึ้น และในอนาคตเราอาจจะแก้ไขเทศบัญญัติ ฯ น้ำประปา เรียกเก็บอัตรา ค่าน้ำประปาเพิ่มขึ้น ซึ่งในส่วนนี้เราก็ต้องอาศัยสภา ฯ พิจารณาด้วยครับ จึงขอนำเรียนให้ทุกท่านรับทราบครับ

ร.ต.ต.วีระชัย จำปาหาร ขอบคุณท่านเลขานุการสภา ฯ ครับ ประธานสภา ฯ ทางสภา ฯ ก็จะดำเนินการตรวจสอบในเรื่องนี้ด้วย เพื่อไม่ให้เป็นปัญหา ในอนาคตครับ

นายทองมี สระทอง ขอเพิ่มเติมในส่วนของท่านเลขานุการสภา ฯ เนื่องจากเทศบาลตำบลโพน รองนายกเทศมนตรี เป็นตัวแทนของการประกวดน้ำประปาดื่มได้ของจังหวัดกาฬสินธุ์ และนโยบายของผู้บริหารคือ ปรับปรุงระบบน้ำประปาให้เป็นน้ำประปา ดื่มได้ ทางฝ่ายบริหารได้ตรวจสอบซึ่งก็เป็นไปตามที่ท่านเลขานุการสภา ฯ ได้ชี้แจง ซึ่งผมกับท่านรองปลัดพร้อมทั้งผู้อำนวยการกองช่าง ก็เป็นตัวแทนของการนำเสนอเอกสารหลักฐานและข้อมูลต่าง ๆ ในการส่งน้ำประปาเข้าประกวด ก็ปรากฏว่าเทศบาลตำบลโพน ขาดเอกสารในส่วนของเจ้าหน้าที่ผู้ดูแลระบบน้ำประปา เช่น กรณี ของการขอซ่อมแซมประปาหรือขอใช้ประปาจะต้องมีการเขียนคำร้อง แล้วจากการตรวจสอบจากอัตราการเรียกเก็บค่าน้ำประปามีเพียง 30% ส่วนที่หายไปคือ 70% ก็ขอฝากท่านสมาชิก ฯ ได้ตรวจสอบดูแลช่วยกัน ครับ

ร.ต.ต.วีระชัย จำปาหาร ขอขอบคุณท่านรองทองมี ฯ ครับ ประธานสภา ฯ

นายทรงวุฒิ ลังภูรี ในส่วนที่ท่านสัมนัก ฯ เรียนถามในเรื่องของน้ำประปา ผู้อำนวยการกองช่าง รายนายยืน หาระทา ต้องไปตรวจสอบก่อนในเรื่องของการเปิด – ปิด วาล์วสำหรับการใช้น้ำ จะให้พนักงานออกไปประสานและให้คำแนะนำ อีกทีครับ

นายวุฒิชัย เชยชมศรี ขออภิปรายเพิ่มเติมเกี่ยวกับความเดือดร้อนของประชาชน 3 เรื่อง สมาชิกสภา ฯ 1) ฝารางระบายน้ำหน้าศาลาประชาคม หมู่ 3 แตกชำรุด อยากให้ดำเนินการเปลี่ยนด้วยครับ 2) ที่ผ่านการประชาคม เราว่าจะดำเนินการทำถนนหลังบ้าน นายเซ็ง วิลาศรี ตอนนี้ก็ได้เอกสารอุทิศที่ดินแล้ว แต่ก็ยังไม่ได้ ดำเนินการครับ 3) โครงการศึกษาดูงานขอให้ฝ่ายผู้บริหารพิจารณาด้วยครับ

ร.ต.ต.วีระชัย จำปาหาร ทางสมาชิกสภา ฯ จะเข้ารับการฝึกอบรมเกี่ยวกับงานกิจการสภา ฯ ประธานสภา ฯ เพื่อให้สมาชิกสภา ฯ ได้เพิ่มเติมความรู้ นำความรู้มาใช้ในการปฏิบัติ หน้าที่ และจะเดินทางไปในช่วงปลายเดือนเมษายนครับ

- มีท่านใดจะอภิปรายเพิ่มเติมหรือไม่ครับ

นางณฐอร การถัก เรียนท่านประธานสภา ฯ ท่านสมาชิกสภา ฯ คณะผู้บริหาร ปลัดเทศบาล หัวหน้าส่วนราชการ และผู้เข้าร่วมการประชุมทุกท่านค่ะ ขออนุญาต เพิ่มเติมในประเด็นของท่านนายก ฯ ในเรื่องของบุญบั้งไฟปีนี้ ซึ่งเป็น ปีแรกที่ของบประมาณจากสำนักงานวัฒนธรรมจังหวัด ซึ่งปีนี้เลื่อนวัน กำหนดบุญบั้งไฟออกมาอีก 1 สัปดาห์ เนื่องจากในช่วงนี้พระราชบัญญัติ งบประมาณ 2567 อยู่ระหว่างการพิจารณาของอนุกรรมการ ซึ่งเมื่อสัปดาห์ที่ผ่านมาสำนักงานวัฒนธรรมจังหวัดได้เชิญผู้บริหาร และผู้ที่มีส่วนเกี่ยวข้องไปรับฟังเกี่ยวกับงบประมาณและเนื้องานต่าง ๆ ซึ่งปีนี้จะจัดขึ้นระหว่างวันที่ 29 พฤษภาคม – 2 มิถุนายน 2567 และจะมีการเข้าไปประชุมที่จังหวัดอีกครั้ง จะได้นำเรียนให้ที่ประชุม ได้รับทราบในรายละเอียดต่าง ๆ อีกครั้งนึง จึงขอความร่วมมือทุกท่าน อย่าพึ่งให้ข้อมูลต่าง ๆ กับชุมชน เพราะว่ายังไม่ทราบข้อมูลที่ชัดเจนค่ะ

ร.ต.ต.วีระชัย จำปาหาร ขอขอบคุณท่านปลัด ฯ ครับ ประธานสภา ฯ - ท่านสมาชิกสภา ฯ ท่านใดจะอภิปรายเพิ่มเติมหรือไม่

- ถ้าไม่มี ขอปิดการประชุมครับ

ปิดประชุม เวลา 12.00 น.

(ลงชื่อ) สมพงษ์ สุริโย ผู้จดรายงานการประชุม (นายสมพงษ์ สุริโย) รองปลัดเทศบาล/เลขานุการสภา ฯ

**คณะกรรมการตรวจรายงานการประชุมลงชื่อตรวจแล้วถูกต้อง**

(ลงชื่อ) คำแปลง ศรีบัว กรรมการตรวจรายงานการประชุม

(นายคำแปลง ศรีบัว)

สมาชิกสภาเทศบาลตำบลโพน

(ลงชื่อ) มานพ นามปัญญา กรรมการตรวจรายงานการประชุม

(นายมานพ นามปัญญา)

สมาชิกสภาเทศบาลตำบลโพน

(ลงชื่อ) วุฒิชัย เชยชมศรี กรรมการตรวจรายงานการประชุม

(นายวุฒิชัย เชยชมศรี)

สมาชิกสภาเทศบาลตำบลโพน

ร้อยตำรวจตรี วีระชัย จำปาหาร ผู้รับรอง

(วีระชัย จำปาหาร)

ประธานสภาเทศบาลตำบลโพน